সকালে বন্দরবাজারস্থ দলীয় কার্যালয় থেকে শুরু করে নগরীর বিভিন্ন পাড়ায় ধানের শীষ মার্কায় ভোট চেয়ে জনসাধারণের কাছে লিফলেট বিতরণ করেন। বাদ জোহর ধোপাদীঘিরপূর্বপারস্থ সিটি কর্পোরেশন মসজিদের সামনে মুসল্লিদের উদ্দেশ্যে সংক্ষিপ্ত বক্তব্যে সিলেট মহানগর জমিয়তের সভাপতি মাওলানা খলিলুর রহমান বলেন, ধানের শীষের গণজোয়ার দেখে পুলিশ বাহিনী ব্যাপরোয়া হয়ে উঠেছে। এমনকি নেতৃবৃন্দের উপর মিথ্যা মামলা দিয়ে হয়রানী করা হচ্ছে। কোন হুমকি-ধমকি আমাদের ধানের শীষের বিজয়কে ঠেকাতে পারবে না। মানুষ ঐক্যবদ্ধ হয়েছে এবার তাদের প্রিয় প্রতীক ধানের শীষকে বিজয়ী করবে। ৩০ তারিখের নির্বাচনে কোন অনিয়ম সিলেটবাসী বরদাশত করবে না। এমনকি আলেম-উলামারাও ঘরে বসে থাকবে না। বিজ্ঞপ্তি